OpenLLM-France/wikimedia huggingface dataset:
# Wolbach

Wolbach és una població dels Estats Units a l'estat de Nebraska. Segons el cens del 2000 tenia 287 habitants.

## Demografia

Segons el cens del 2000, Wolbach tenia 287 habitants, 128 habitatges, i 77 famílies. La densitat de població era de 163 habitants per km².
Dels 128 habitatges en un 30,5% hi vivien nens de menys de 18 anys, en un 49,2% hi vivien parelles casades, en un 10,2% dones solteres, i en un 39,1% no eren unitats familiars. En el 37,5% dels habitatges hi vivien persones soles el 21,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 3.
Per edats la població es repartia de la següent manera: un 25,4% tenia menys de 18 anys, un 7% entre 18 i 24, un 27,2% entre 25 i 44, un 17,8% de 45 a 60 i un 22,6% 65 anys o més.
L'edat mediana era de 39 anys. Per cada 100 dones de 18 o més anys hi havia 82,9 homes.
La renda mediana per habitatge era de 25.536 $ i la renda mediana per família de 37.750 $. Els homes tenien una renda mediana de 26.667 $ mentre que les dones 16.875 $. La renda per capita de la població era de 13.472 $. Aproximadament el 10,1% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wolbach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Wolbach». American Fact Finder. Oficina del Cens dels Estats Units, 12-01-2010.
# André Klotzel

André Klotzel (nascut el 30 de juliol de 1954) és un director de cinema, productor i guionista brasiler. Nascut a São Paulo, a Klotzel sempre li va agradar la fotografia i, per tant, la va estudiar a l'Escola de Comunicació i Arts de la Universitat de São Paulo l'any 1973. A continuació any, va fer pràctiques per treballar amb Anibal Massaini a la Boca do Lixo i també va dirigir un curtmetratge. Va treballar en diverses funcions, i va treballar en gairebé 15 pel·lícules durant el període que va estar a la universitat. El 1985, va dirigir el seu primer llargmetratge, A Marvada Carne, que va guanyar els premis a la millor pel·lícula, millor guió i millor Director al Festival de Gramado. Va guanyar els mateixos premis al mateix festival de cinema l'any 2001 per Memórias Póstumas.

## Filmografia

* Maldita Coincidência (1979; productor)
* Janete (1983; guionista)
* A Marvada Carne (1985; director)
* Anjos da Noite (1987; productor executiu)
* Capitalismo Selvagem (1993; director)
* Brevísimas Histórias de Gentes de Santos (1996; director; documental)
* Memórias Póstumas (2001; director)
* Reflexões de um Liquidificador (2010; director)

## Referències

* 1 2 Nagib, Lúcia; Rosa, Almir O cinema da retomada: depoimentos de 90 cineastas dos anos 90. Editora 34, 2002, p. 246–252.
* 1 2 «Festival de Gramado – Premiados» (en portuguese). Gramado Film Festival. Arxivat de l'original el 1 juliol 2013. [Consulta: 25 juliol 2014].
# Xixkinski

Xixkinski - Шишкинский (rus) - és un khútor del raion de Guiaguínskaia, a la República d'Adiguèsia, a Rússia. És a la riba esquerra del riu Fars, a 25 km a l'est de Guiaguínskaia i a 27 km al nord-est de Maikop, la capital de la república. Pertany al municipi de Serguíevskoie.
# Vidas rotas

Vidas rotas és una pel·lícula dramàtica espanyola de 1935 dirigida per Eusebio Fernández Ardavín basada en la narració El jayón de Concha Espina i protagonitzada per Lupita Tovar, Maruchi Fresno i Enrique Zabala. Els contractes amb l'equip es van signar a Barcelona i Madrid els agost i setembre de 1934. El rodatge va començar a octubre del mateix any als Estudios CEA de Madrid. La pel·lícula va ser produïda per INCA Films, va ser la primera pel·lícula sonora de la companyia. L'estrena va tenir lloc l'1 d'abril de 1935 al Cine Cataluña de Barcelona. Fou estrenada als Estats Units del 1935.

## Sinopsi

Després de divorciar-se dues vegades, un home de negocis viu sense preocupar-se dels dos fills que ha tingut.

## Repartiment

* Lupita Tovar - Marcela
* Maruchi Fresno - Irene
* Enrique Zabala - Andrés Borja
* María Amaya - Carmen
* Manuel Arbó - Músico
* Fernando Fernández de Córdoba - Juan Gras
* Arturo Girelli - Carlitos
* José Isbert - Paco
* Cándida Losada - Catalina
* Manuel París - Alvear
* Luisa Sala
* María Anaya
* Dolores Valero - Campesina
* Paco Álvarez - Fernandito

## Referències

* ↑ Kohner p.350
* ↑ L'ínstant, Cinema - Films. Barcelona, 2 de abril de 1935. p.4
* ↑ Sparta Magazine, Cinematografía española. Año 2, No. 16.
* ↑ Vidas rotas a Cervantes Virtual

## Enllaços externs

* Vidas rotas al repositori de la Filmoteca de Catalunya
# Hairan II

Herodes, també conegut com a Hairan II (per distingir-lo del seu germà Hairan I o Herodià), va ser un príncep de Palmira, fill d'Odenat i segurament de Zenòbia, i associat pel seu pare al poder.
Només es coneix per un segell de plom trobat a Palmira on apareix el seu nom al costat del nom del seu pare Odenat i del seu germà Vabalat. No indica el nom de la mare ni la data. A més d'aquests, Odenat va tenir un altre fill, Herodià, que apareix en diverses inscripcions de l'any 251. Algunes monedes porten el nom de Septimius Herodianus, i es discuteix si era Hairan o Herodià. Probablement seria el mateix personatge que Trebel·li Pol·lió menciona com un dels Trenta Tirans, amb el nom d'Herennià. De fet Odenat va tenir molts fills, i alguns amb el mateix nom, i per això hi ha dificultats en la identificació.
Hauria estat assassinat junt amb el seu pare pel seu parent Meoni, amb el coneixement de la reina Zenòbia, que aviat va agafar la regència.

## Referències

* ↑ Hartmann, Hugo. Das palmyrenische Teilreich. Stuttgart: F. Steiner, 2001, p. 111. ISBN 9783515078009.
* ↑ Southern, Pat. Empress Zenobia: Palmyra's Rebel Queen. London; New York: Hambledon Continuum, 2008, p. 8-10. ISBN 9781847250346.
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 10.
# Winnfield

Winnfield és una població dels Estats Units a l'estat de Louisiana. Segons el cens del 2000 tenia 5.749 habitants.

## Demografia

Segons el cens del 2000, Winnfield tenia 5.749 habitants. La densitat de població era de 668,6 habitants/km².
Per edats la població es repartia de la següent manera: un 29,6% tenia menys de 18 anys, un 9,5% entre 18 i 24, un 24,3% entre 25 i 44, un 19,4% de 45 a 60 i un 17,2% 65 anys o més.
L'edat mediana era de 34 anys. Per cada 100 dones de 18 o més anys hi havia 77,5 homes.
La renda mediana per habitatge era de 19.342 $ i la renda mediana per família de 25.201 $. Els homes tenien una renda mediana de 27.123 $ mentre que les dones 14.267 $. La renda per capita de la població era de 10.180 $. Entorn del 25,2% de les famílies i el 31,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Winnfield». American Fact Finder. Oficina del Cens dels Estats Units, 12-01-2010.
* ↑ «Fact Sheet- Winnfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
# Ángela María Téllez-Girón y Duque de Estrada

Ángela María Téllez-Girón y Duque de Estrada (Màlaga, 7 de febrer del 1925 - Sevilla, 2015) va ser una aristòcrata espanyola que ostentà el títol de duquessa d'Osuna i un seguit de títols més que la convertí en una de les aristòcrates espanyoles més importants del segle xx.
Va néixer a Màlaga el 7 de febrer de 1925. Era filla de Mariano Téllez-Girón y Fernández de Córdoba, XV duc d'Osuna, i de Petra Duque de Estrada y Moreno de la Serna, que era filla dels marquesos de Villapanés.
Va heretar el 1931 el ducat d'Osuna. A banda, va ostentar també els ducats de Gandia, Medina de Rioseco i Uceda, i els comtats d'Oropesa i Peñaranda de Bracamonte. Al llarg de la seva vida sempre va mantenir una activa vida social, organitzant diferents esdeveniments al seu palau amb convidats com Joan de Borbó, tot i que sempre va caracteritzar-se per la discreció davant dels mitjans de comunicació.
Es va casar vegades i va tenir quatre filles. Primer va contraure matrimoni amb Pedro de Solís-Beaumont y Lassó de la Vega, amb qui va tenir les seves dues primeres filles, Ángela, hereva del ducat d'Osuna, i Gracia, duquessa de Plasencia. En enviudar el 1959, es va casar el 1963 amb José María de Latorre y Montalvo, marquès de Montemuzo, amb qui va tenir les altres dues filles, Pilar i Asunción, duquesses d'Uceda i de Medina de Rioseco, respectivament.
Durant els gairebé vuitanta anys que ostentà la Casa d'Osuna es vengueren els darrers latifundis de la família a Còrdova i Ciudad Real. Encara ara són posseïdors d'un patrimoni artístic rellevant.
Va morir el 29 de maig de 2015 a causa d'una parada cardíaca.

## Referències

* 1 2 3 4 Navarro Antolín, Carlos «Fallece la duquesa de Osuna, diez veces Grande de España». Diario de Sevilla, 30-05-2015.
* 1 2 3 4 «Ángela María Téllez-Girón y Duque de Estrada» (en castellà). Fundació Casa Ducal de Medinaceli. [Consulta: 17 desembre 2022].
* 1 2 3 «Fallece la duquesa de Osuna, una grande de España». Vanitatis - El Confidencial, 30-05-2015.
# Woodstock

«Woodstock» té aquests significats:
* Toponímia:
** Woodstock (Anglaterra)
** Woodstock (Alabama)
** Woodstock (Connecticut)
** Woodstock (Geòrgia)
** Woodstock (Illinois)
** Woodstock (Maine)
** Woodstock (Minnesota)
** Woodstock (Nova Hampshire)
** Woodstock (Nova York)
** Woodstock (Ohio)
** Woodstock (Vermont)
** Woodstock (Virgínia)
* Miscel·lània:
** Festival de Woodstock, festival de rock que va tenir lloc a Bethel (Nova York)
** Woodstock (pel·lícula), documental de 1970 sobre el Festival de Woodstock de 1969
** Woodstock (Peanuts), personatge del còmic Peanuts, Emili en la versió en català
# Gunnar Kalén

Karl Gunnar Kalén, conegut com a Gunnar Kalén (Parròquia de Gryts, diòcesi de Strängnäs, 17 de setembre de 1901 - Hohenstein-Ernstthal, 1 de juliol de 1934), va ser un pilot de motociclisme suec. Es va morir en un accident que va patir mentre participava al Gran Premi d'Alemanya de 1934, disputat a l'antic circuit de Sachsenring. Kalén va destacar com a pilot tant en la velocitat, amb un títol de Campió d'Europa, com en la de l'enduro. Actualment segueix sent un dels dos únics pilots que han guanyat mai la Novemberkåsan sis vegades i, per tant, n'han obtingut dues Copes en propietat.

## Biografia

Nascut a la parròquia de Gryts de la diòcesi de Strängnäs, al comtat de Södermanland, Kalén va treballar de capatàs abans de convertir-se en motociclista professional. Va començar corrent per a la marca belga Saroléa, amb la qual va guanyar la seva primera Copa de la Novemberkåsan amb tres victòries consecutives de 1926 a 1928. Va tornar a guanyar la cursa els anys 1929 i 1930. El 1932 va fitxar per Husqvarna com a pilot de fàbrica i aquell mateix any va guanyar el Gran Premi de Suècia en la categoria dels 500cc a Saxtorp, victòria que va repetir el 1933, quan el Gran Premi comptava com a Campionat d'Europa.
El 1932, Kalén va marcar una velocitat mitjana de 142 km/h en una cursa sobre gel a Noruega i va guanyar l'Eläintarhanajot (una mena de Gran Premi de Finlàndia que es va celebrar entre el 1932 i 1963 a Hèlsinki i que fou rellevat pel posterior GP de Finlàndia, aquest ja puntuable per al campionat del món). El 1933 va obtenir una nova victòria a la Novemberkåsan i, per tant, va rebre la seva segona Copa en propietat.
Gunnar Kalén es va morir l'1 de juliol de 1934 durant el Gran Premi d'Alemanya, celebrat en un circuit de 8.730 m de llargada a Hohenstein-Ernstthal (l'antic circuit de Sachsenring, prop de Chemnitz). Va ser enterrat a Skogskyrkogården el 9 de juliol.

## Referències

* ↑ Sveriges dödbok 1901–2013 Swedish death index 1901-2013 (en suec). Versió 6.0. Solna: Sveriges släktforskarförbund, 2014. LIBRIS 17007456. ISBN 9789187676642.
* ↑ Sveriges befolkning 1910 (en suec). Ramsele: Svensk arkivinformation (SVAR), Riksarkivet, 2015. LIBRIS 18521141. ISBN 9789187491108.
* 1 2 Begravda i Sverige (en suec). Versió 2.0. Sundbyberg: Sveriges släktforskarförbund, 2012. LIBRIS 13517533. ISBN 9789187676710.
* 1 2 «Gunnar Kalén» (en anglès). motorsportmemorial.org. Arxivat de l'original el 25/5/2019. [Consulta: 25 maig 2019].
* ↑ «Husqvarna» (PDF) (en suec). husqvarnamotorcyklar.nu. Arxivat de l'original el 25/5/2019. [Consulta: 25 maig 2019].
* ↑ «Novemberkåsan genom åren» (en suec). tibromk-enduro.nu. [Consulta: 26 abril 2014].
# Amable Jourdain

Amable Jourdain (París, 25 de gener de 1788 - 19 de febrer de 1818) va ser un historiador i orientalista francès de la primera meitat del segle xix.
El seu nom s'associa a la introducció del terme Escola de Traductors de Toledo, ja que va ser ell qui per primera vegada el va utilitzar: collège de traducteurs de Toledo, al seu llibre Recherches critiques sur l'âge et l'origine des traductions latines d'Aristote, et sur des commentaires grecs ou arabes employés par les docteurs scholastiques editat el 1810 i reeditat el 1843. Probablement, el terme collège emprat per Jourdain, només es referia a un grup heterogeni de persones, però en passar a mans d'altres historiadors es va convertir en escola. És el cas de Valentin Rose (schule en alemany, 1874) i Menéndez Pelayo (escuela en castellà, 1881).

## Obres

* 1810. Mémoire sur l'observatoire de Méragah et sur quelques instrumens employés pour y observer
* 1812. Notice de l'histoire universelle de Mirkhond, intitulée "le Jardin de la pureté"
* 1813. Le jardin de la pureté, contenant l'histoire des prophètes, des rois et des Khalifes, par Mohammed, fels de Khavendschah, connu sous le nom de Mirkhond
* 1814. La Perse, ou Tableau de l'histoire du gouvernement, de la religion, de la littérature, etc., de cet Empire
* 1819. Recherches critiques sur l'âge et l'origine des traductions latines d'Aristote, et sur des commentaires grecs ou arabes employés par les docteurs scholastiques
* ????. Notice historique sur Aboul-Féda et ses ouvrages
* 1843. Recherches critiques sur l'âge et l'origine des traductions latines d'Aristole, et sur des commentaires grecs ou arabes employés par les docteurs scholastiques
* 1860. De l'origine des traditions sur le christianisme de Boèce

## Referències

* ↑ Santoyo, pàgina 99.
* ↑ Gargatagli, pàgina 13.

## Bibliografia

* Gargatagli, Marietta. La historia de la escuela de traductores de Toledo. Quaderns Revista de Traducció, Volum 4 (1999). Pàgines 9-13. (castellà)
* Santoyo, Julio César. La "escuela de traductores" de Íñigo López de Mendoza, marqués de Santillana a Etica y política de la traducción literaria. Miguel Gómez Ediciones, 2004. ISBN 9788488326232. (castellà)

## Enllaços externs

* Jourdain, Amable. Capítol III del seu llibre Recherches critiques sur l'âge et l'origine des traductions latines.... Quaderns Revista de Traducció. Num. 4, 1999. (francès)
* La transmisión del Conociento. Circuloromanico.com. Consultat 10 de novembre de 2012. (castellà)
# Xordàkovo

Xordàkovo (en rus: Шордаково) és un poble de Kabardino-Balkària, a Rússia, que el 2019 tenia 1.705 habitants. Pertany al districte rural de Zalukókoaje.

## Referències

* ↑ «Первопоселенцы немецкой колонии Бруненталь (с. Октябрьское) | Зольский район». www.zolka.ru. [Consulta: 4 juny 2016].
* ↑ Немцы России: населенные пункты и места поселения: энциклопедический словарь / Сост.: В. Ф. Дизендорф.-М.,"ЭРН", 2006.-472с.
# Vitali Petrov

Vitali Aleksàndrovitx Petrov (8 de setembre del 1984, Vyborg, Rússia) és un pilot de curses automobilístiques rus que ha arribat a disputar curses de Fórmula 1. Vitali Petrov va debutar amb un Renault a la primera cursa de la temporada 2010 (la 61a temporada de la història) del campionat del món de la Fórmula 1, disputant el 14 de març del 2010 el G.P. de Bahrain al circuit de Bahrain. També va participar en el Mundial de Fórmula 1 en les temporades 2011 i 2012.

## Resultats a la Fórmula 1

| Any | Escuderia | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Class. | Punts |
| 2010 | Renault | BHR Ret | AUS Ret | MAL Ret | CHN 7 | ESP 11 | MON 13 | TUR 15 | CAN 17 | EUR 14 | GBR 13 | GER 10 | HUN 5 | BEL 9 | ITA 13 | SIN 11 | JPN Ret | COR Ret | BRA 16 | ABU 6 | | 13è | 27 |
| 2011 | Team Lotus Renault | BHR - | AUS 3 | MAL 16 | CHN 9 | TUR 8 | ESP 11 | MON Ret | CAN 5 | EUR 15 | GBR 12 | GER 10 | HUN 12 | BEL 9 | ITA Ret | SIN 17 | JPN 9 | COR Ret | IND 11 | ABU 13 | BRA 10 | 10è | 37 |
| 2012 | Caterham | AUS Ret | MAL 16 | CHN 18 | BAH 16 | ESP 17 | MON Ret | CAN 19 | EUR 13 | GBR Ret | GER 16 | HUN 19 | BEL 14 | ITA 15 | SIN 19 | JPN 17 | COR 16 | IND 17 | ABU 16 | USA 17 | BRA 11 | 19è | 0 |

## Enllaços externs

* Vitali Petrov al web oficial de Fórmula 1 (anglès)
* Resultats a Sky Sports (anglès)
Equips i pilots participants a la Temporada 2010 de Fórmula 1 :
McLaren
Mercedes
Red Bull
Ferrari
Williams
Renault
Force India
Toro Rosso
Lotus
Hispania
Sauber
Virgin
1 Button 2 Hamilton
3 Schumacher 4 Rosberg
5 Vettel 6 Webber
7 Massa 8 Alonso
9 Barrichello 10 Hülkenberg
11 Kubica 12 Petrov
14 Sutil 15 Liuzzi
16 Buemi 17 Alguersuari
18 Trulli 19 Kovalainen
20 Yamamoto 21 Senna
22 Kobayashi 23 Heidfeld
24 Glock 25 Di Grassi :
Equips i pilots participants a la Temporada 2011 de Fórmula 1 :
R. Bull
McLaren
Ferrari
Mercedes
L. Renault
Williams
F India
Sauber
Toro Rosso
Lotus
HRC F1
Virgin
1 Vettel 2 Webber
3 Button 4 Hamilton
5 Alonso 6 Massa
7 Schumacher 8 Rosberg
9 Heidfeld 10 Petrov
11 Barrichello 12 Maldonado
14 Sutil 15 Di Resta
16 Kobayashi 17 Pérez
18 Buemi 19 Alguersuari
20 Kovalainen 21 Trulli
22 Ricciardo 23 Liuzzi
24 Glock 25 Ambrosio
Altres pilots: Chandhok (Lotus), de la Rosa (Sauber), Karthikeyan (Hispania (HRT)) :
Equips i pilots participants a la Temporada 2012 de Fórmula 1 :
R. Bull
McLaren
Ferrari
Mercedes
Lotus
F India
Sauber
Toro Rosso
Williams
Caterham
HRC F1
Marussia
1 Vettel 2 Webber
3 Button 4 Hamilton
5 Alonso 6 Massa
7 Schumacher 8 Rosberg
9 Raikkonen 10 Grosjean
11 Di Resta 12 Hülkenberg
14 Kobayashi 15 Pérez
16 Ricciardo 17 Vergne
18 Maldonado 19 Senna
20 Kovalainen 21 Petrov
22 Pedro de la Rosa 23 Karthikeyan
24 Glock 25 Pic :
# Vitali Popkov

Vitali Oleksàndrovitx Popkov (en ucraïnès Віталій Олександрович Попков; Novossélytsia, província de Txernivtsí, 16 de juny de 1983) és un ciclista ucraïnès, que competeix tant en carretera com en la pista.

## Palmarès en pista

* 2002
** Campió d'Europa sub-23 en Persecució per equips (amb Volodymyr Zagorodny, Roman Kononenko i Volodymyr Dyudya)
* 2003
** Campió d'Europa sub-23 en Persecució per equips (amb Volodymyr Zagorodny, Roman Kononenko i Volodymyr Dyudya)
* 2004
** Campió d'Europa sub-23 en Persecució per equips (amb Maksym Polyshchuk, Dmytro Grabovskyy i Volodymyr Dyudya)

### Resultats a la Copa del Món

* 2003
** 1r a Ciutat del Cap, en Persecució per equips
* 2004-2005
** 1r a Moscou, en Persecució per equips
* 2006-2007
** 1r a Los Angeles, en Persecució
** 1r a Los Angeles, en Persecució per equips
* 2009-2010
** 1r a Cali, en Persecució

## Palmarès en ruta

* 2008
** Vencedor d'una etapa al Tour de Ribas
* 2009
** 1r al Tour de Szeklerland i vencedor d'una etapa
* 2010
** Campió d'Ucraïna en ruta
** Campió d'Ucraïna en contrarellotge
** 1r al Gran Premi de Donetsk
** 1r al Gran Premi d'Adiguèsia i vencedor d'una etapa
** 1r al Gran Premi Jasnej Góry
** 1r al Rogaland Grand Prix
** Vencedor d'una etapa als Cinc anells de Moscou
** Vencedor d'una etapa al Tour de Szeklerland
* 2012
** 1r al Tour de Szeklerland
** 1r al Gran Premi de Moscou
** 1r a la Race Horizon Park
** Vencedor d'una etapa a la Cursa de Solidarność i els Atletes Olímpics
** Vencedor d'una etapa a la Dookoła Mazowsza
* 2013
** 1r a la Cursa de Solidarność i els Atletes Olímpics i vencedor d'una etapa
** Vencedor d'una etapa al Gran Premi de Sotxi
** Vencedor d'una etapa al Gran Premi d'Adiguèsia
** Vencedor d'una etapa al Tour de l'Azerbaidjan
** Vencedor d'una etapa al Tour de Szeklerland

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Hamílcar (fill d'Hannó el Traïdor)

Hamílcar (en grec antic: Ἀμίλχαρ, llatí: Hamilcar) va ser un militar cartaginès, fill d'Hannó i germà de Giscó, que va viure a final del segle iv aC.
Aquest Hamílcar és esmentat solament per Poliè (Stratagemata, V 11), segons el qual es va distingir notablement en les guerres lliurades a Àfrica, motiu pel qual va ser acusat d'aspirar a la tirania i executat. Hi ha, no obstant això, moltes raons per pensar que Poliè va errat en aquest assumpte.

## Referències

* 1 2 Geus, Klaus. «Hamilcar 3». A: Prosopographie der literarisch bezeugten Karthager. Leuven: Peeters, 1994, p. 42 (Orientalia Lovaniensia Analecta, 59 = Studia Phoenicia, 13).
* ↑ Smith, William (ed.). «Hamilcar». A Dictionary of Greek and Roman biography and mythology. [Consulta: 28 juliol 2022].
# Hamílcar (governador a Locres Epizefiris)

Hamílcar (grec antic: Ἀμίλχαρ, llatí: Hamilcar) va ser un general cartaginès de l'exèrcit d'Hanníbal durant la Segona Guerra Púnica que va destacar per les seves operacions a la Magna Grècia.
L'any 215 aC va ser enviat, juntament amb Hannó, al Brútium, i Hanníbal li va encomanar la missió de conquerir la ciutat de Locres Epizefiris. Amb l'ajuda dels brutis, va capturar nombrosos locris que fugien i va aconseguir signar un tractat per la capitulació de la ciutat, el comandament de la qual romangué a càrrec seu, com a governador. Segons les fonts romanes, Hamílcar va exercir aquest càrrec amb crueltat i extorsió.
Els locris no actuaren amb fidelitat, i ajudaren el prefecte Luci Atili i els seus homes a fugir de la ciutat, cap a Règium. Així, el control cartaginès sobre la ciutat s'anà afeblint, fins que Hamílcar s'hagué de fortificar a la ciutadella de la ciutat i va demanar auxili a Hanníbal. Finalment, el 205 aC, el propretor Quint Plemini va arribar a la ciutat i va capturar la ciutadella; Hamílcar es va retirar a una altra fortificació de la ciutat, esperant els reforços d'Hanníbal, però l'arribada d'Escipió el va forçar a renunciar a la ciutat i a fugir cap a les muntanyes Lacínies.

## Referències

* 1 2 Geus, Klaus. «Hamilcar 12». A: Prosopographie der literarisch bezeugten Karthager. Leuven: Peeters, 1994, p. 60 (Orientalia Lovaniensia Analecta, 59 = Studia Phoenicia, 13).
* 1 2 Smith, William (ed.). «12.Hamilcar». A Dictionary of Greek and Roman biography and mythology. [Consulta: 28 juliol 2022].
# Wy-dit-Joli-Village

Wy-dit-Joli-Village és un municipi francès, situat al departament de Val-d'Oise i a la regió de l'Illa de França.
Forma part del cantó de Vauréal, del districte de Pontoise i de la Comunitat de comunes Vexin-Val de Seine.